|  |
| --- |
| **G1** Isključite mobilne telefone. Svaki razgovor, prepisivanje ili upotreba mobilnog telefona ili drugih uređaja znači udaljavanje sa ispita. Kreirati folder ***AK\_Ime\_Prezime*** na desktopu i tamo snimiti vaš program. Naziv projekta je Fin20. Predati folder src arhiviran pod imenom ***AK\_Ime\_Prezime.zip***. U komentarima u svakom fajlu napisati vaše ime i prezime i broj indeksa. Vrijeme rada: 90 minuta. 1. Kreirati klasu T3D koja ima tri privatne realne članice x, y i z, koja modelira tačku u R3. Kreirati klasu Cil koja ima tri privatne članice: a i b tipa T3D i c tipa double i koja modelira jednakokraki trougao čiji je krak ab i ugao pri vrhu c stepeni. Za obje klase napisati pristupne metode i konstruktor sa 3 argumenta. Napisati metode double ob() i double po() koji vraćaju redom obim i površinu trougla. Kreirati klasu Ekr izvedenu iz klase JFrame i klasu Cnv izvedenu iz klase JPanel. U klasi Cnv redefinisati metod paintComponent da crta nxn kvadrata crvene boje stranice a, raspoređenih u n redova sa po n kvadrata, tako da su dijagonale kvadrata paralelne koordinatnim osama, da su krajnji kvadrati u redovima i kolonama udaljeni za po 10 piksela od ivice panela i da su rastojanja među njima jednaka. Dužina stranice a i broj n unose se preko konzole. Kreirati klasu Da19 sa metodima lee i ca i u njenom metodu main kreirati objekat klase Ekr čiji je radni panel objekat klase Cnv i pozvati sve metode.
2. Cio broj x je super ako je broj koji se dobije brisanjem parnih cifara broja x bar dva puta veći od broja koji se dobije brisanjem neparnih cifara broja x. Napisati metod void lee(int [][] a, String n) koji nalazi najveće super brojeve i njihove indekse u svakom od redova matrice a i upisuje ih u fajl čije je ime argument n (može ih biti više u redu); ako u redu nema super brojeva, u fajl upisati najmanji super broj koji je veći od aritmetičke sredine elemenata tog reda. Svaki red fajla sadrži ili 3 broja razdvojena sa po jednim blankom ili jedan prirodan broj.
3. Slika može biti predstavljena kao niz stringova iste dužine, pri čemu se string sastoji samo od slova {r, b, g} koji predstavljaju boje. Napisati metod int[] ca(String []s) koji vraća niz b, gdje je b[i] broj jednobojnih kvadrata stranice i u slici s.
 |